Melkkos. Foto: Skottel en Spens
In die volksmond bekend as slinger-om-die-smoel.
3 eiers, effens geklits
ŉ bietjie water
Meel om oor die oppervlak te strooi
1 k melk vir elke persoon
Meng die meel, sout en eiers tot ŉ stywe deeg. Voeg ŉ bietjie water by indien nodig. Knie die deeg vir vyf tot tien minute totdat dit elasties is en klein blasies op die oppervlak vorm.
Rol die deeg baie dun op ŉ meelbestrooide oppervlak uit en laat dit vir ongeveer tien minute lank staan om effens droog te word. Sny die deeg in repe. Strooi meel op elke reep en pak drie tot vier repe opmekaar. Sny die repe in die breedte, in baie dun skyfies, min of meer soos oupa’s vanmelewe hul tabak gekerf het. Skud die stukkies deeg oop en los van mekaar. Laat dit weer vir ŉ paar minute droog word.
Gooi die melk in ŉ kastrol en bring dit tot kookpunt. Voeg die snysels geleidelik by die melk terwyl dit geroer word. Roer die botter by.
Stowe dit stadig vir ŉ halfuur lank oor ŉ lae hitte tot gaar.
Bedien dit in kommetjies of diep borde met kaneelsuiker bo-oor.
Laat die water en melk weg wanneer die deeg aangemaak word en maak frummels in plaas van deeg. Die frummels vir melkkos word gemaak deur meel en botter tussen die vingers te vryf. Gooi die frummels geleidelik by kokende melk, met ŉ stokkie pypkaneel en sout en roer om te keer dat dit aanbrand. Prut dit vir sowat agt tot tien minute tot sag. In plaas van die kaneel kan kaneelsuiker by bediening bygevoeg word.
Pinkie in die lug, kom drink tee in Langstraat
Ek wil net se baie dankie vir hierdie (regte) Melkos resep. Dis die eerste keer in n baie lang tyd dat ek hierdie weergawe van Melkos sien en dan noem jul dit nog slinger-om -die-smoel, dis hoe ek daarmee groot geword het.
Dankie en lekker dag verder.
My man maak altyd die lekker frummel variasie. hy moet maar 4lt op ‘n slag maak (Groot pot) want almal tot by die werk soek ook van dit njammies.